কলেজ সূত্রের খবর, কয়েক দিন আগে পরিচালন সমিতির সভায় সিদ্ধান্ত হয়, ১১টা থেকে ৪টে পর্যন্ত বাধ্যতামূলক ভাবে কলেজে থাকতে হবে শিক্ষক-শিক্ষিকাদের। কিন্তু তারপরেও অনিয়ম চলছিল বলে অভিযোগ। মঙ্গলবার কলেজের প্রধান ফটক ৪টে পর্যন্ত বন্ধ রাখার সিদ্ধান্ত নেন অধ্যক্ষ শিউলি বসু দালাল। গেট বন্ধ থাকায় বেরোতে না পেরে অধ্যক্ষার ঘরে আসেন কয়েক জন শিক্ষিকা। সে সময়ে অধ্যক্ষের সামনেই ওই শিক্ষিকাদের সঙ্গে তর্কাতর্কিতে জড়িয়ে পড়েন ছাত্রসংসদের কয়েক জন সদস্য।